**Anni-Frid Synni Lyngstad** (esinejanimega **Frida**; sündinud 15. novembril 1945 Ballangeni vallas Norras) on rootsi laulja. Tuntud eelkõige ansambli ABBA liikmena.

Anni-Frid sündis Wehrmachti seersandi Alfred Haase ja 19-aastase norralanna Synni Lyngstadi suhtest, pool aastat pärast Saksa okupatsiooni lõppemist Norras. 1947. aastal oli Anni-Frid sunnitud kolima koos vanaema Arntine (Agny) Lyngstadiga Rootsi, sest sõja ajal sakslasega lapse saamine oli häbiväärne ja niisugustelt vanematelt võidi lapsed koguni ära võtta. Nad elasid Härjedaleni maakonnas, kus Agny tegi mitmesuguseid juhutöid. Synni jäi veel mõneks ajaks Lõuna-Norrasse, kuid peagi liitus Anni-Fridi ja Agnyga Rootsis, ning nad kolisid Malmköpingisse. 28. septembril 1947, enne Anni-Fridi teist sünnipäeva, suri tema ema neerupuudulikkusse ja lapse kasvatas üles vanaema. Juunis 1949 kolisid nad Eskilstuna lähedale Torshällasse, kus Agny töötas õmblejana. Torshällas kasvaski Anni-Frid üles, suvepuhkused veetis aga Norras sugulaste juures. Anni-Frid uskus, et tema ohvitserist isa suri Teise maailmasõja lõpul, mil laev, kus ta viibis, uppus. Kui Saksa noorteajakirjas Bravo avaldati 1977. aastal Anni-Fridi elulugu, siis avastas tema poolvend Peter Haase selle artikli, ning küsis oma isalt, kas ta viibis sõja ajal Ballangenis. Samal aastal kohtuski Anni-Frid oma isaga esimest korda Stockholmis. Haase suri 2009. aastal.

Anni-Fridi muusikaarmastus sai alguse lapsepõlves sellest, et vanaema laulis talle tihti (peamiselt vanu norra laule). Kuigi vanaema tihti julgustas teda laulma, ei käinud ta kunagi tema kontsertidel ning suri natuke aega enne ABBA asutamist. Lauljakarjääri alustas Anni-Frid 1958. aastal (13-aastaselt) džässilauljana. 1963. aastal moodustas ta ansambli Anni-Frid Four. 18-aastaselt abiellus ta ansambli bassimängija Ragnar Fredrikssoniga. Abielust sündis kaks last: poeg Hans Ragnar (26. jaanuaril 1963) ja tütar Ann Lise-Lotte (25. veebruaril 1967). 19. mail 1970 paari abielu lahutati. Samal päeval suri tema vanaema Arntine (71-aastaselt).

Frida Lyngstad ja Benny Andersson 1976. aastal
1969. aasta veebruaris tutvus ta Benny Anderssoniga Eurovisiooni Rootsi eelvoorus, mille Lyngstad lõpetas lauljana neljanda kohaga. Andersson osales sel võistlusel heliloojana. Juba sama aasta augustis nad kihlusid. 1971. aastal asusid nad koos elama. ABBA koosseisu kuulus ta aastatel 1972–1982. Lyngstad ja Andersson abiellusid alles 6. oktoobril 1978, kui ABBA oli kuulsuse tipul, aga juba 1981. aasta veebruaris kolisid nad lahku ja lahutasid abielu sama aasta novembris. Pärast ABBA-st lahkumist jätkas Lyngstad soolokarjääri.

1982. aastast elas Lyngstad Londonis. 1980. aastate keskpaiku asus ta elama Šveitsi, kus elab praegugi.

1988. aastal sai Lyngstad vanaemaks, kui tema tütrel Ann Lise-Lottel sündis poeg Jonathan. 13. jaanuaril 1998 hukkus Ann Lise-Lotte autoõnnetuses USA-s Detroiti äärelinnas Livonias.

26. augustil 1992 abiellus Lyngstad prints Heinrich Ruzzo Reußiga, kes oli temast viis aastat noorem, ja sai kasuemaks kaksikutele, 2. juunil 1977 sündinud Henriette ja Pauline Reußile. Abikaasa Heinrich suri 29. oktoobril 1999 lümfoomi tagajärjel.

Heinrich oli õppinud samas internaatkoolis kui Rootsi kuningas Karl XVI Gustav. Seetõttu tutvus Lyngstad Rootsi kuningaperega ja sai lõpuks kuninganna Silvia lähedaseks sõbraks.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Anni-Frid Lyngstad** |

* Ansambli ABBA koduleht

| * v
* r
ABBA |
| --- |
| 

* Agnetha Fältskog
* Björn Ulvaeus
* Benny Andersson
* Anni-Frid Lyngstad

 |
| Stuudioalbumid | 

* "Ring Ring"
* "Waterloo"
* "ABBA"
* "Arrival"
* "ABBA: The Album"
* "Voulez-Vous"
* "Super Trouper"
* "The Visitors"
* "Voyage"

 |
| Kogumikud | 

* "Greatest Hits"
* "Greatest Hits Vol. 2"
* "Gracias Por La Música"
* "The Singles: The First Ten Years"
* "Thank You for the Music"
* "Gold: Greatest Hits"
* "Oro: Grandes Éxitos"
* "More Gold: More Hits"
* "Thank You for the Music"
* "The Definitive Collection"
* "18 Hits"
* "The Complete Studio Recordings"
* "Number Ones"
* "The Albums"

 |
| Kontsertalbumid | 
"ABBA Live" |
| Singlid | 

* "People Need Love"
* "He Is Your Brother"
* "Ring Ring"
* "Love Isn't Easy (But It Sure Is Hard Enough)"
* "Waterloo"
* "Honey, Honey"
* "Hasta Mañana"
* "So Long"
* "I Do, I Do, I Do, I Do, I Do"
* "SOS"
* "Mamma Mia"
* "Fernando"
* "Dancing Queen"
* "Money, Money, Money"
* "Knowing Me, Knowing You"
* "The Name of the Game"
* "Take a Chance on Me"
* "Eagle"
* "Summer Night City"
* "Chiquitita"
* "Does Your Mother Know"
* "Voulez-Vous"
* "Angeleyes"
* "Gimme! Gimme! Gimme! (A Man After Midnight)"
* "I Have a Dream"
* "The Winner Takes It All"
* "On and On and On"
* "Super Trouper"
* "Lay All Your Love on Me"
* "One of Us"
* "When All Is Said and Done"
* "Head Over Heels"
* "The Visitors"
* "The Day Before You Came"
* "Under Attack"
* "Thank You for the Music"

 |
| Teised laulud | 

* "She's My Kind of Girl"
* "En Karusell"
* "Another Town, Another Train"
* "Nina, Pretty Ballerina"
* "Rock'n Roll Band"
* "King Kong Song"
* "Bang-A-Boomerang"
* "Rock Me"
* "I've Been Waiting for You"
* "My Love, My Life"
* "That's Me"
* "Arrival"
* "As Good as New"
* "Happy New Year"
* "Our Last Summer"
* "Slipping Through My Fingers"
* "Like an Angel Passing Through My Room"
* "Put On Your White Sombrero"

 |
| Videomängud | 

* "SingStar ABBA"
* "ABBA: You Can Dance

 |
| Seotud artiklid | 

* Diskograafia
* Laulud
* Avaldamata laulud
* Stig Anderson
* Rutger Gunnarsson
* Ola Brunkert
* Michael B. Tretow
* Lasse Hallström
* 1974. aasta Eurovisiooni lauluvõistlus
* "ABBA: The Tour"
* "ABBA: The Movie"
* "The Girl with the Golden Hair"
* "Mamma Mia!" (muusikal)"
* "Mamma Mia!" (film) (soundtrack)
* "Congratulations"
* "Thank ABBA for the Music"
* "Dick Cavett Meets ABBA"
* Rootsi muusika
* A-Teens
* Linda Ulvaeus

 |